
Ministru kabineta rīkojums Nr. 445
Rīgā 2022. gada 21. jūnijā (prot. Nr. 33 20. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai (Valsts sociālās apdrošināšanas aģentūrai) finansējumu 260 130 euro apmērā, veicot valsts budžeta uzturēšanas izdevumu transfertu no valsts pamatbudžeta uz valsts speciālā budžeta apakšprogrammu 04.04.00 "Invaliditātes, maternitātes un slimības speciālais budžets", lai segtu izdevumus par slimības pabalstiem, kas atbilstoši likuma "Par maternitātes un slimības apdrošināšanu" pārejas noteikumu 55. un 56. punktam izmaksāti 2022. gadā par laikposmu no 2021. gada 1. decembra līdz 2021. gada 31. decembrim personām, kurām ir sadarbspējīgs vakcinācijas vai pārslimošanas sertifikāts vai atzinums par nepieciešamību atlikt personas vakcināciju pret Covid-19, no pirmās darbnespējas dienas, ja tām darbnespējas lapa izsniegta sakarā ar saslimšanu ar Covid-19 vai atrašanos mājas karantīnā un pirmā darbnespējas diena ir laikposmā no 2021. gada 1. decembra līdz 2021. gada 31. decembrim, vai no darbnespējas pirmās dienas līdz darbnespējas trešajai dienai, ja tām darbnespējas lapa izsniegta akūtu augšējo elpceļu infekciju dēļ un pirmā darbnespējas diena ir laikposmā no 2021. gada 1. decembra līdz 2021. gada 31. decembrim.
· 2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

